У Гомелі пройдзе фестываль калядных калыханак
09:50 18 ліпеня 2018
12:32 08.01.2018 (абноўлена 14:52 08.01.2018) Атрымаць кароткую спасылку
Мерапрыемства праводзіцца ўжо шосты раз. У гэтым годзе фестываль зменіць фармат.
МІНСК, 8 сту — Sputnik. Фестываль калядных калыханак пройдзе 11 студзеня ў Гомелі ў Цэнтральнай гарадской бібліятэцы імя А. І. Герцэна, паведамілі Sputnik у прэс-службе Гомельскага аблвыканкама.
© YouTube / kli4nik info Гомель
Па словах арганізатараў, фестываль пазіцыянуецца, як сямейнае свята. На ім прагучаць знаёмыя ўсім калыханкі і малавядомыя творы на мовах розных краін свету. На сцэну выйдуць прафесійныя вакалісты і самадзейныя артысты розных узростаў і роду занятасці.
Мерапрыемства праводзіцца ўжо шосты раз. У гэтым годзе фестываль зменіць фармат. У праграме не толькі выкананне калыханак, але і міні-п'еса па творы Сцяпана Пісахава "Як купчыха постнічала". У пастаноўцы занятыя медыкі, святары і бібліятэкары.
Арганізатары таксама абяцаюць сюрпрызы і музычныя эксперыменты. Да прыкладу, калыханкі ў стылі рэп.
"Сярод асноўных мэтаў фестывалю — умацаванне традыцыйных сямейных і духоўна-маральных каштоўнасцяў, падтрымка і папулярызацыя сямейнай творчасці, захаванне і пераемнасць традыцый", — адзначылі ў прэс-службе.
Калыханка, Гомель, Беларусь